Okresná prokuratúra Košice II 
Mojmírova 5, 040 46 Košice 1

Sp. zn. : 1 Pv 650/10/8803	Košice II, 14.6.2012
EEČ : 2-64-161-2012

U Z N E S E N I E

Trestná vec:	obvinený XXXXX a spol. 
Prečin:	Nezaplatenie dane podľa § 278 odsek 1 Trestného zákona číslo 300/2005 Zbierky zákonov v znení zákona číslo 692/2006 Zbierky zákonov

Rozhodol: 	prokurátor Okresnej prokuratúry Košice II
Podľa § 215 odsek 1 písmeno h Trestného poriadku zastavujem trestné stíhanie obvinených:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
	povolanie: referent
2.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
V trestnej veci vedenej proti obvinenému XXXXX a spol. pre prečin nezaplatenia dane podľa § 278 ods. 1 Trestného zákona, na tom skutkovom základe, že:

-	ako konatelia daňového subjektu XXXXX spoločnosť s ručením obmedzeným so sídlom XXXXX, ul. XXXXX, IČO: XXXXX nezaplatili Daňovému  úradu  XXXXX  XXXXX   priznanú  daň  z  pridanej  hodnoty  za  obdobia  4.   štvrťrok  2007  vo  výške 1.155,87 €,  I. štvrťrok 2008  vo  výške  542,45 €,   III. štvrťrok 2008 vo výške 382,55 € a daň z príjmov právnických osôb za rok 2007 vo výške 1.180,17 €, teda nezaplatili Daňovému úradu XXXXX XXXXX v lehote splatnosti daň vo výške 3.261,04 €, čím vo väčšom rozsahu nezaplatili splatnú daň.

lebo zanikla trestnosť činu
Odôvodnenie:
	Uznesením vyšetrovateľa Okresného riaditeľstva PZ XXXXX, odboru kriminálnej polície, sp. zn. ORP-XXXXX z  05.10.2011 bolo XXXXX a spol. vznesené obvinenie pre prečin nezaplatenia dane podľa § 278 ods. 1 Trestného zákona na skutkovom základe uvedenom vo výrokovej časti tohto uznesenia.

	V rámci vyšetrovania boli vypočutí obvinení XXXXX a XXXXX, splnomocnenec Daňového úradu XXXXX IV XXXXX, boli zabezpečené listinné dôkazy, relevantné pre objektívne rozhodnutie vo veci.

	Zo správy Daňového úradu XXXXX z 25.04.2012 vyplýva, že spoločnosť XXXXX s.r.o., ktorej konatelia sú obvinení, má zaplatenú daň z pridanej hodnoty  a daň z príjmov právnických osôb za obdobie rokov 2007 a 2008. Voči predmetnému daňovému subjektu ku dňu 25.04.2012 nie sú evidované nedoplatky po lehote splatnosti na daniach spravovaných Daňovým úradom. 

	Podľa § 215 ods. 1 písm. h/ Trestného poriadku prokurátor zastaví trestné stíhanie, ak trestnosť činu zanikla. 

	Podľa § 86 písm. e/ Trestného zákona trestnosť trestného činu nezaplatenia dane podľa § 278 Trestného zákona zanikne, ak splatná daň a jej príslušenstvo alebo poistné boli dodatočne zaplatené najneskôr v nasledujúci deň po dni, keď sa páchateľ po skončení jeho vyšetrovania mohol oboznámiť s jeho výsledkami. 

Obvinení úhradou daňových nedoplatkov splnili vyššie uvedené podmienky, a preto bolo potrebné rozhodnúť tak, ako je to uvedené vo výrokovej časti tohto uznesenia. 

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

Mgr. Daniel Rozložník
prokurátor